Муазез Тахсин е родена в големия македонски град Солун, тогава Османската империя, в семейството на Хасан Тахсин и съпругата му Айше. Няма консенсус относно годината на нейното раждане - 1894 или 1899 година. Според Writers of Turkey тя е родена в 1899 година. Семейството напуска Солун при избухването на Балканската война в 1912 година и се установява в столицата Цариград. В Цариград Муазез учи английски и френски език с частни учители и учи във френската мисионерска школа на сестрите успенки. В 1917 година отива в Бейрут, Ливан, по това време под османско владичество, за да работи като учителка по турски в Бейрутската девическа гимназия, която е основана от Халиде Едип. След Гръцко-турската война, в 1922 година, тя се завръща в Цариград, за да служи няколко години в Тераки гимназията в Шишли като учителка по френски език и етика. Между 1925 и 1929 година работи в Националната автомобилна компания като преводачка и секретарка. След това Муазез Тахсин работи като преводачка в Отоманската банка. Берканд работи 25 години в юридическия отдел на банката.